
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3305 

10 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Εθνικού Εκπαιδευτικού Προγράμματος 

Αεροπορικής Ασφάλειας. 1 

Αναστολή λειτουργίας ιδιωτικού ελικοδρομίου της 
«Ανωνύμου Γενικής Εταιρείας Τσιμέντων ΗΡΑ¬ 
ΚΛΗΣ» στην περιοχή Αγριά Βόλου. 2 

Απαγόρευση Θήρας σε περίπτωση χιονόπτωσης σε 
όλη την περιοχή ευθύνης του Δασαρχείου Σιδη- 
ροκάστρου. 3 


Τροποποίηση διατάξεων του Κώδικα Διαχείρισης του 
Ελληνικού Συστήματος Μεταφοράς Ηλεκτρικής 
Ενέργειας (ΦΕΚ Β' 103/31.01.2012) και του Κώδι¬ 
κα Συναλλαγών Ηλεκτρικής Ενέργειας (ΦΕΚ Β' 


104/31.01.2012). 4 

Ένταξη υπηρετούντων μελών ΕΤΕΠ στην κατηγορία 
Ε.ΔΙ.Π. της Σχολής Επιστημών Υγείας του Αριστο- 
τελείου Πανεπιστημίου Θεσσαλονίκης. 5 


ΑΠΟΦΑΣΕΙ Σ 

Αριθμ. Δ15/Α/38009/3159 (1) 


Τροποποίηση Εθνικού Εκπαιδευτικού Προγράμματος 
Αεροπορικής Ασφάλειας. 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη 

1. Τις διατάξεις του Ν.Δ. 714/1970 «περί ιδρύσεως Διευ- 
θύνσεως Εναέριων Μεταφορών παρά τω Υπουργείω Συ¬ 
γκοινωνιών και Οργανώσεως της Υπηρεσίας Πολιτικής 
Αεροπορίας (Υ.Π.Α.)» (ΦΕΚ/Α/238) όπως τροποποιήθηκε 
με το Ν. 1340/1983 «Τροποποίηση του Ν.Δ. 714/1970 περί 
«Ιδρύσεως κ.τ,λ.» (ΦΕΚ 35/Α'). 

2. Το άρθρο 27 του Ν. 3913/11 (ΦΕΚ Α' 18) «περί αναδι¬ 
οργάνωσης της Υπηρεσίας Πολιτικής Αεροπορίας και 
άλλες διατάξεις». 

3. Το Π.Δ. 56/1989 (ΦΕΚ 28/Α') περί οργανισμού της 
ΥΠΑ όπως διαμορφώθηκε μεταγενέστερα. 

4. Το Π.Δ. 409/1993 (ΦΕΚ Α 174/5-10-1993) περί «Ρύθ¬ 


μισης θεμάτων της Υπηρεσίας Πολιτικής Αεροπορίας 
του ΥΠΜΕ». 

5. Τον Κανονισμό (ΕΚ) 300/2008 του Ευρωπαϊκού Κοι¬ 
νοβουλίου και του Συμβουλίου «για τη θέσπιση κοινών 
κανόνων στο πεδίο της ασφάλειας της πολιτικής αερο¬ 
πορίας» και την εφαρμοστική αυτού νομοθεσία όπως τον 
Κανονισμό (Ε.Ε) 185/2010 της Επιτροπής και την Απόφαση 
Ε(2010)774 της Επιτροπής με τις τροποποιήσεις αυτών. 

6. Τον Εθνικό Κανονισμό Ασφάλειας Πολιτικής Αερο¬ 
πορίας (Ε.Κ.Α.Π.Α.) που εγκρίθηκε με την υπ’ αριθμ. ΥΠΑ/ 
Δ15/Α/18070/1501/10-6-2011 απόφαση του Υπουργού Υπο¬ 
δομών, Μεταφορών και Δικτύων (ΦΕΚ/1485/Β/17-6-2011). 

7. Το Εθνικό Εκπαιδευτικό Πρόγραμμα Αεροπορικής 
Ασφάλειας (ΦΕΚ Β/3298/24-12-2013). 

8. Την ανάγκη αναπροσαρμογής της προβλεπόμενης 
εκπαιδευτικής ύλης και διάρκειας στην υπ’ αριθμ. Δ3/ 
Β-Δ14/Β/41696/9658/30-10-2007 απόφαση Δ/ΥΠΑ (ΦΕΚ 
Β'/2278/30-11-2007) αναφορικά με την εξειδίκευση των 
υπαλλήλων ΠΕΙ Αερολιμενικών σε θέματα ασφάλειας 
των αερομεταφορών, σύμφωνα με τις νεώτερες απαι¬ 
τήσεις του Εθνικού εκπαιδευτικού Προγράμματος Αε¬ 
ροπορικής Ασφάλειας. 

9. Το γεγονός ότι από τις διατάξεις αυτής της από¬ 
φασης δεν προκαλείται άμεση δαπάνη σε βάρος του 
Κρατικού Προϋπολογισμού, αποφασίζουμε: 

1. - Στο τέλος της § 2.1 του Μέρους Β του Εθνικού 
Εκπαιδευτικού Προγράμματος Αεροπορικής Ασφάλειας 
(ΦΕΚ Β'/3298/24-12-2013) προστίθεται εδάφιο, ως κάτωθι: 
«Η ίδια ως άνω εκπαιδευτική ύλη και διάρκεια παρέχεται 
και στους υπαλλήλους Υ.Π.Α. κλάδου ΠΕΙ Αερολιμενι- 
κών για την απόκτηση της εξειδίκευσης στον τομέα 
της ασφάλειας των αερομεταφορών, σύμφωνα με τα 
προβλεπόμενα στην §2 του άρθρου 1 του Π.Δ. 409/1993 
(ΦΕΚ Α 174/5-10-1993)». 

2. - Κατά τα λοιπά το ανωτέρω Εθνικό Εκπαιδευτι¬ 
κό Πρόγραμμα Αεροπορικής Ασφάλειας (ΦΕΚ Β'/3298/ 
24-12-2013) ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2014 

Ο Διοικητής 
ΔΗΜΗΤΡΙΟΣ ΚΟΥΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. ΥΠΑ/Δ3/Α/3780 0/9449 (2) 

Αναστολή λειτουργίας ιδιωτικού ελικοδρομίου της 
«Ανωνύμου Γενικής Εταιρείας Τσιμέντων ΗΡΑΚΛΗΣ» 
στην περιοχή Αγριό Βόλου. 

Ο ΔΙΟΙΚΗΤΗΣ ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1. Τις διατάξεις: 

1. α) Του Ν.Δ. 714/1970 «περί ιδρύσεως ΔΕΜ παρά τω 
Υπουργεία) Συγκοινωνιών και οργανώσεως της ΥΠΑ» 
(ΦΕΚ 238/Α'), όπως τροποποιήθηκε με το Ν. 1340/1983 
«Τροποποίηση του Ν.Δ. 714/1970 περί ιδρύσεως κτλ» 
(ΦΕΚ 35/Α). 

2. Του Π.Δ. 56/1989 «περί Οργανισμού της ΥΠΑ του 
Υπουργείου Μεταφορών και Επικοινωνιών (ΦΕΚ 28/Α'), 
όπως τροποποιήθηκε μεταγενέστερα. 

3. Του Ν. 3913/2011 περί «Αναδιοργανώσεως της ΥΠΑ 
και άλλες διατάξεις» (ΦΕΚ 18/Α'). 

4. Του Π.Δ. 118/2013 περί «Ιδρυσης και μετονομασίας 
Υπουργείων» (ΦΕΚ 152/Α'/25-6-2013) και του Π.Δ. 119/2013 
περί «Διορισμού Αντιπροέδρου της Κυβέρνησης, Υπουρ¬ 
γών και αναπληρωτών Υπουργών και Υφυπουργών» (ΦΕΚ 
153/Α725-6-2013). 

5. Της υπ’ αριθμ. 2105/1-8-2014 απόφασης του Υπουρ¬ 
γού Υποδομών Μεταφορών και Δικτύων περί «Μεταβί¬ 
βασης αρμοδιοτήτων και δικαιώματος υπογραφής «με 
εντολή Υπουργού» στους Διοικητή, Υποδιοικητές, Γ ενι¬ 
κούς Διευθυντές και λοιπούς Προϊσταμένους οργανικών 
μονάδων της ΥΠΑ» (ΦΕΚ 2230/Β714-8-2014). 

6. Τα περιλαμβανόμενα στο Εγχειρίδιο Αεροναυτικών 
Πληροφοριών Ελλάδος (ΑΙΡ). 

7. Τα περιλαμβανόμενα στο ΑΝΝΕΧ 14- νοΙ II «ΗοΙίροιΊε» 
εθοοπό θάίϋοη-ίυΐγ 1995 της Σύμβασης του Σικάγο, όπως 
ενσωματώθηκε στην Εθνική Νομοθεσία με την απόφα¬ 
ση υπ’ αριθμ. ΥΠΑ/Δ3/Α/2467/490/21-1-2002 (Β' 177) του 
Υπουργού Μεταφορών και Επικοινωνιών. 

8. Το π.δ. 19/2009 (Α' 35) για την «Ιδρυση, κατασκευή, 
λειτουργία και εκμετάλλευση ελικοδρομίων», και ιδίως 
το άρθρο 18 αυτού. 

9. Την υπ’ αριθμ. ΥΠΑ/Ε2/Α/30277/3315/26-5-1981 (ΦΕΚ 
Β' 343) απόφαση του Διοικητή της Υπηρεσίας Πολιτικής 
Αεροπορίας για Αδεια ίδρυσης και λειτουργίας ιδιω¬ 
τικού ελικοδρομίου της «ΑΓΕΤ ΗΡΑΚΛΗΣ» στην Αγριό 
Βόλου. 

10. Το με αριθμ. πρωτ. ΥΠΑ/Δ3/Α/14551/3805/19-5-2014 
έκθεση επιθεώρησης του ελικοδρομίου της «ΑΓΕΤ 
ΗΡΑΚΛΗΣ» από αρμόδιους υπαλλήλους της Υπηρεσίας 
Πολιτικής Αεροπορίας, όπου διαπιστώθηκε ότι δεν πλη- 
ρούνται οι όροι ασφαλούς λειτουργίας του. 

11. Την με αριθμ. 065/11-11-2014 αίτηση αναστολής λει¬ 
τουργίας ελικοδρομίου της εταιρείας «ΑΓΕΤ ΗΡΑΚΛΗΣ». 

12. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Αναστέλλουμε τη λειτουργία του ιδιωτικού ελι¬ 
κοδρομίου «ΑΓΕΤ ΗΡΑΚΛΗΣ» στην Αγριό Βόλου, για 
χρονικό διάστημα ενός έτους από τη δημοσίευση της 
παρούσης. 

2. Σε περίπτωση μη αποκατάστασης των ελλείψε¬ 
ων που αναφέρονται στην με αριθμό πρωτ. ΥΠΑ/Δ3/ 
Α/14551/3805/19-5-2014 έκθεση επιθεώρησης, εντός του 
ανωτέρω αναφερθέντος χρονικού διαστήματος, η Υπη¬ 


ρεσία Πολιτικής Αεροπορίας θα εισηγηθεί την ανάκληση 
της άδειας ίδρυσης και λειτουργίας του ελικοδρομίου. 

3. Κατά της απόφασης αναστολής επιτρέπεται προ¬ 
σφυγή ενώπιον του Διοικητή της Υπηρεσίας Πολιτικής 
Αεροπορίας, εντός προθεσμίας δέκα (10) ημερών από 
την κοινοποίησή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 28 Νοεμβρίου 2014 

Ο Διοικητής 
ΔΗΜΗΤΡΙΟΣ ΚΟΥΚΗΣ 

-♦- 

Αριθμ. Δ.Α.Δ. 30/14 (3) 

Απαγόρευση Θήρας σε περίπτωση χιονόπτωσης σε 
όλη την περιοχή ευθύνης του Δασαρχείου Σιδηρο- 
κάστρου. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη 

1. Τις διατάξεις του άρθρου 258 παρ. 3 Ν.Δ. 86/1969 
«Περί Δασικού Κώδικα περ. β' και στ' και παρ. 5 του 
Ν.Δ. 86/69 (ΦΕΚ 7Α'/1969) «Περί Δασικού Κώδικος» 
όπως τροποποιήθηκε με το άρθρο 7 παρ. 2 και 3 του 
Ν. 177/1975 (ΦΕΚ Α'/205/1975). 

2. Τις διατάξεις του άρθρου 280 παραγρ. 32 
Ν. 3852/2010 «Πρόγραμμα Καλλικράτης». 

3. Τις διατάξεις της με αριθμό 414985/29-11-85 (ΦΕΚ 
757/Β/18-12-85) Κ.Υ.Α Υφυπουργού Εθνικής Οικονομίας 
και Αναπληρωτή Υπ. Γεωργίας «Μέτρα διαχείρισης της 
άγριας πτηνοπανίδας» όπως αυτή τροποποιήθηκε με την 
366599/16-12-1996 (ΦΕΚ 1188/Β731 -12-1996) κοινή υπουρ¬ 
γική απόφαση Υπ. Εθνικής Οικονομίας και Γ εωργίας και 
την 87578/703/2007 (ΦΕΚ 581 /Β/23-4-2007) Υπ. Οικονο¬ 
μίας και Οικονομικών και Υπ. Αγροτικής Ανάπτυξης και 
Τροφίμων. 

4. Την υπ’ αριθμ. 137813/434/23-1-81 δ/γή του Υπ. Γ εωρ¬ 
γίας «Περί απαγόρευσης κυνηγιού σε περίπτωση χιο¬ 
νόπτωσης μεγάλης διάρκειας και εντάσεως» καθώς και 
την υπ’ αριθμ. 90227/185/14-01 -2003 δ/γή του. 

5. Το Π.Δ. 142/2010 «Περί διοίκησης, οργάνωσης, στε- 
λέχωσης της Αποκεντρωμένης κ.τ.λ.» 

6. Την με αριθμό 53844/10-7-2013 Απόφαση του Γ ενικού 

Γραμματέα Αποκεντρωμένης Διοίκησης Μακεδονίας- 
Θράκης «Ανάθεση άσκησης αρμοδιοτήτων της Α.Δ.Μ.Θ. 
και παροχή εξουσιοδότησης υπογραφής. 

7. Την ανάγκη προστασίας των θηραμάτων κατά την 
περίοδο των χιονοπτώσεων και την αποτροπή του κιν¬ 
δύνου εξαφάνισης σπανίων ειδών, αποφασίζουμε: 

Απαγορεύουμε καθ’ όλη τη διάρκεια της κυνηγετικής 
περιόδου 2014-2015 σε όλη την περιοχή ευθύνης του 
Δασαρχείου Σιδηροκάστρου, το κυνήγι κάθε θηράματος 
(τριχωτών και πτερωτών) σε περίπτωση χιονόπτωσης 
μεγάλης διάρκειας και έντασης, όταν συνεπεία αυτής 
το έδαφος είναι καλυμμένο από το χιόνι, ώστε να είναι 
δυνατή η παρακολούθηση των ιχνών των θηραμάτων 
επ’ αυτού, καθώς και την άσκηση του κυνηγιού των 
πτερωτών Θηραμάτων σε περίπτωση επικράτησης πα- 
ρατεταμένων χρονικά δυσμενών για τα πτηνά καιρικών 
συνθηκών (χιόνια -παγετός). 

Επίσης απαγορεύουμε την σύλληψη των θηραμάτων 
στις φωλιές και τα καταφύγιά τους. 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Οι παραβάτες διώκονται και τιμωρούνται σύμφωνα 
με τις διατάξεις του Ν.Δ. 86/1969, όπως τροποποιήθηκε 
και ισχύει. 

Η εφαρμογή και η τήρηση της παρούσας ανατίθεται 
στα όργανα της Δασικής Υπηρεσίας, της Ελληνικής 
Αστυνομίας, στους κυνηγετικού συλλόγους και στα μέλη 
τους, στους Ιδιωτικούς Φύλακες Θήρας της Κυνηγετι¬ 
κής Ομοσπονδίας Μακεδονίας-Θράκης, όλο το Δασικό 
Προσωπικό του Δασαρχείου Σιδηροκάστρου και σε κάθε 
φιλόνομο και φιλοπρόοδο πολίτη. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η ισχύς της παρούσας άρχεται από της δημοσιεύσεώς 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σιδηρόκαστρο, 18 Νοεμβρίου 2014 

Με εντολή Γενικού Γραμματέα 
Αποκεντρωμένης Διοίκησης 

Ο Αναπληρωτής Προϊστάμενος 
Δασαρχείου Σιδηροκάστρου 
ΣΤΥΛΙΑΝΟΣ ΓΑΪΔΑΡΤΖΗΣ 

-♦- 

Αριθμ. απόφ. 625/2014 (4) 

Τροποποίηση διατάξεων του Κώδικα Διαχείρισης του 
Ελληνικού Συστήματος Μεταφοράς Ηλεκτρικής Ενέρ¬ 
γειας (ΦΕΚ Β' 103/31.01.2012) και του Κώδικα Συναλ¬ 
λαγών Ηλεκτρικής Ενέργειας (ΦΕΚ Β' 104/31.01.2012). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση της 30 ης Οκτωβρίου 2014) 

Λαμβάνοντας υπόψη: 

1. Τις διατάξεις του ν. 4001/2011 (ΦΕΚ Α' 179/22.08.2011), 
όπως ισχύουν και ιδίως τις διατάξεις των άρθρων 96 
και 120. 

2. Τις διατάξεις του Κώδικα Συναλλαγών Ηλεκτρικής 
Ενέργειας (ΦΕΚ Β' 104/31.01.2012) (εφεξής ΚΣΗΕ), όπως 
τροποποιήθηκαν και ισχύουν, και ιδίως τις διατάξεις 
του άρθρου 72. 

3. Τ ις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/31.01.2012) (εφεξής ΚΔΕΣΜΗΕ), όπως τροποποιήθη¬ 
καν και ισχύουν, και ιδίως τις διατάξεις του άρθρου 175. 

4. Τις διατάξεις του Κώδικα Διαχείρισης Ηλεκτρι¬ 
κών Συστημάτων Μη Διασυνδεδεμένων Νησιών (ΦΕΚ 
Β' 304/11.02.2014) (εφεξής Κώδικας ΜΔΝ), και ιδίως τις 
διατάξεις του άρθρου 178. 

5. Την από 31.1.2013 δημόσια διαβούλευση προ της 
υιοθέτησης του Κώδικα ΜΔΝ. 

6. Το γεγονός ότι σύμφωνα με τις διατάξεις της παρ. 1 
του άρθρου 32 του ν. 4001/2011, οι πράξεις κανονιστικού 
χαρακτήρα που εκδίδονται από τη ΡΑΕ, δημοσιεύονται 
στην Εφημερίδα της Κυβερνήσεως. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, σκέφθηκε ως εξής: 

I. Αρμοδιότητες ΡΑΕ 

Επειδή, σύμφωνα με την παράγραφο 1 του άρθρου 
96 του ν. 4001/2011: 

«Η διαχείριση του ΕΣΜΗΕ διενεργείται σύμφωνα με 
τις διατάξεις του Κώδικα Διαχείρισης του Ελληνικού 


Συστήματος Μεταφοράς Ηλεκτρικές Ενέργειας (Κώ¬ 
δικας Διαχείρισης ΕΣΜΗΕ), ο οποίος καταρτίζεται και 
υποβάλλεται στη ΡΑΕ από τον Διαχειριστή του ΕΣΜΗΕ. 
Η ΡΑΕ, κατόπιν δημόσιας διαβούλευσης και αφού προ- 
βεί σε τυχόν τροποποιήσεις και προσθήκες, εκδίδει με 
απόφαση της το τελικό κείμενο του Κώδικα Διαχείρισης 
του Συστήματος, το οποίο δημοσιεύεται στην Εφημε¬ 
ρίδα της Κυβερνήσεως. Ο Κώδικας (Διαχείρισης του 
Συστήματος) τροποποιείται είτε με πρωτοβουλία της 
ΡΑΕ είτε κατόπιν αιτήματος του Διαχειριστή ή τρίτων 
προσώπων που έχουν έννομο συμφέρον, κατ’ εφαρμογή 
της διαδικασίας του προηγούμενου εδαφίου». 

Επειδή επιπλέον, σύμφωνα με την παράγραφο 2 του 
άρθρου 120 του ν. 4001/2011: 

«Η λειτουργία της Αγοράς Ηλεκτρικής Ενέργειας δι- 
ενεργείται σύμφωνα με τις διατάξεις του Κώδικα Συ¬ 
ναλλαγών Ηλεκτρικής Ενέργειας, ο οποίος καταρτίζε¬ 
ται από τον Λειτουργό της Αγοράς και υποβάλλεται 
στη ΡΑΕ. Η ΡΑΕ, κατόπιν δημόσιας διαβούλευσης με 
τους χρήστες του Συστήματος και τους συμμετέχοντες 
στην Αγορά, και αφού προβεί σε τυχόν τροποποιήσεις 
και προσθήκες, εκδίδει με απόφαση της τον Κώδικα 
Συναλλαγών Ηλεκτρικής Ενέργειας, ο οποίος δημοσι¬ 
εύεται στην Εφημερίδα της Κυβερνήσεως. Ο Κώδικας 
(Συναλλαγών Ηλεκτρικής Ενέργειας) τροποποιείται, 
είτε με πρωτοβουλία της ΡΑΕ είτε κατόπιν αιτήματος 
του Λειτουργού ή τρίτων προσώπων που έχουν έννομο 
συμφέρον, κατ’ εφαρμογή της διαδικασίας του προη¬ 
γούμενου εδαφίου.» 

II. Σχετικά με την τροποποίηση τον άρθρου 72 τον 
ΚΣΗΕ και του άρθρου 175 του ΚΑ ΕΣΜΗΕ 

Επειδή, με την παράγραφο 1 του άρθρου 72 του ΚΣΗΕ 
καθορίζονται οι λογαριασμοί που τηρεί ο Λειτουργός 
της Αγοράς, μεταξύ των οποίων και ο λογαριασμός 
(Λ-Γ) «Ειδικός Λογαριασμός κατά το Αρθρο 143 του 
Ν. 4001/2011», ενώ επιπλέον με την παράγραφο 2 ορί¬ 
ζονται οι λογιστικές πράξεις στις οποίες προβαίνει ο 
Λειτουργός της Αγοράς για τον λογαριασμό αυτό, για 
το Διασυνδεδεμένο και το Μη Διασυνδεδεμένο Σύστημα. 

Επειδή, με το άρθρο 175 του ΚΔΕΣΜΗΕ καθορίζο¬ 
νται οι λογιστικές πράξεις του Ειδικού Λογαριασμού 
του άρθρου 143 του Ν. 4001/2011 στις οποίες προβαίνει 
ο Διαχειριστής του Συστήματος για τον λογαριασμό 
αυτό τον οποίο τηρεί ο Λειτουργός της Αγοράς, για το 
Διασυνδεδεμένο και το Μη Διασυνδεδεμένο Σύστημα. 

Επειδή, με το άρθρο 178 του Κώδικα ΜΔΝ καθορίζονται 
οι λογιστικές πράξεις για τον Ειδικό Λογαριασμό για 
Μονάδες ΑΠΕ/ΣΗΘΥΑ (Λ-Ζ) που τηρεί και διαχειρίζεται 
ο Διαχειριστής ΜΔΝ για κάθε αυτόνομο ηλεκτρικό σύ¬ 
στημα ΜΔΝ, και επιπλέον προβλέπεται ο ισοσκελισμός 
του λογαριασμού αυτού μετά το πέρας της Μηνιαίας 
εκκαθάρισης και της Ετήσιας Οριστικής Εκκαθάρισης. 
Για τον σκοπό δε του ισοσκελισμού καθορίζεται και ο 
τρόπος μεταφοράς κεφαλαίων από και προς τον Ειδικό 
Λογαριασμό του άρθρου 143 του Ν. 4001/2011 που τηρεί 
ο Λειτουργός της Αγοράς. 

Επειδή, κατόπιν των ανωτέρων πρόσφατων εξειδικευ- 
μένων ρυθμίσεων του άρθρου 178 του Κώδικα ΜΔΝ για 
τον Ειδικό Λογαριασμό (Λ-Ζ) για ΑΠΕ και ΣΗΘΥΑ στο 
Μη Διασυνδεδεμένο Σύστημα, καθίσταται αναγκαία η 
τροποποίηση του άρθρου 72 του ΚΣΗΕ και του άρθρου 
175 του ΚΔΕΣΜΗΕ, ώστε αφενός να αποσαφηνίζεται ότι 
οι ρυθμίσεις τους ισχύουν μόνο για το Διασυνδεδεμένο 

Σύστημα, αφετέρου να συνάδουν και με τις μεταγενέ¬ 
στερες προβλέψεις των διατάξεων του άρθρου 178 του 
Κώδικα ΜΔΝ. 

Επειδή, με τις ως άνω τροποποιήσεις δεν εισάγεται 
νέα ρύθμιση αλλά αναπροσαρμόζονται οι διατάξεις του 
ΚΔΕΣΜΗΕ και ΚΣΗΕ προς τα ισχύοντα, λαμβανομένων 
υπόψη των πρόσφατων διατάξεων του Κώδικα ΜΔΝ. 

Επειδή, περαιτέρω, οι σχετικές τροποποιήσεις έχουν 
κατ’ ουσίαν ήδη αποτελέσει αντικείμενο ευρείας δημόσι¬ 
ας διαβούλευσης, στο πλαίσιο της θέσπισης του Κώδικα 
ΜΔΝ, Συνεπώς, λαμβανομένων υπόψη και των προβλέψε¬ 
ων του άρθρου 29 Ν. 4001/2011 «Διαβούλευση», παρέλκει 
η διεξαγωγή νέας δημόσιας διαβούλευσης με το ίδιο 
αντικείμενο, πολλώ δε μάλλον που δεν τίθεται θέμα λή¬ 
ψης ρυθμιστικού μέτρου δυνάμενου να επιφέρει μείζονες 
επιπτώσεις στη σχετική αγορά αλλά μόνο για τυπική 
αναπροσαρμογή στα ισχύοντα δεδομένα, αποφασίζει: 

1. Στο πλαίσιο των αρμοδιοτήτων της κατά το άρθρο 
120 του Ν. 4001/2011, για την τροποποίηση και συμπλή¬ 
ρωση των διατάξεων του Κώδικα Συναλλαγών Ηλεκτρι¬ 
κής Ενέργειας (ΦΕΚ Β' 104/31.01.2012), όπως ισχύει, την 
τροποποίηση της παραγράφου 2 του άρθρου 72, (διορ¬ 
θώνοντας και την αρίθμηση των παραγράφων) ως εξής: 

«Τα έσοδα του Λογαριασμού Λ-Γ περιλαμβάνουν τα 
ακόλουθα ποσά: 

Α) Τα ποσά που εισπράττονται για τις Προσφορές 
Έγχυσης από Μονάδες ΑΠΕ και ΣΗΘ/ΣΗΘΥΑ. 

Β) Τα ποσά που εισπράττονται (ή χρεώνονται) από τον 
Διαχειριστή του Συστήματος για Αποκλίσεις Παραγω¬ 
γής-Ζήτησης Μονάδων ΑΠΕ και ΣΗΘ/ΣΗΘΥΑ. 

Γ) Τα έσοδα του Διαχειριστή του Συστήματος τα οποία 
προέρχονται από την χρέωση του ειδικού Τέλους ΑΠΕ 
του Αρθρου 143 του Ν. 4001/2011 στους καταναλωτές και 
τους Αυτοπαραγωγούς στο Διασυνδεδεμένο Σύστημα. 
Οι Αυτοπαραγωγοί νοούνται ως Εκπρόσωποι Φορτίου 
για το μέρος της καθαρής ποσότητας της ενέργειας 
που παράγεται από τις μονάδες παραγωγής τους και 
καταναλώνεται στις εγκαταστάσεις τους, αφαιρούμε- 
νης της ενέργειας που καταναλώνεται για την εξυπη¬ 
ρέτηση των βοηθητικών φορτίων των μονάδων τους. 
Για τον υπολογισμό της ως άνω ποσότητας ενέργειας 
χρησιμοποιούνται τα Δεδομένα Μέτρησης των Μετρη¬ 
τών Εσωτερικής Παραγωγής Αυτοπαραγωγών και των 
Μετρητών Παραγωγής/Φορτίου των εγκαταστάσεων 
των Αυτοπαραγωγών, οι οποίοι μετρούν την ποσότητα 
ενέργειας που εγχέεται στο Σύστημα ή στο Δίκτυο ή 
απορροφάται από αυτά και καταναλώνεται στις εγκα¬ 
ταστάσεις του Αυτοπαραγωγού. 

Δ) Για τα Μη Διασυνδεδεμένο Νησιά (ΜΔΝ) εγγρά- 
φεται ως χρέωση ή πίστωση (πληρωμή ή είσπραξη), 
η τελική διαφορά που προκύπτει για τον ισοσκελισμό 
του αντίστοιχου λογαριασμού που τηρεί ο Διαχειριστής 
ΜΔΝ, σύμφωνα με τα προβλεπόμενα στον Κώδικα Δι¬ 
αχείρισης ΜΔΝ, ήτοι, η διαφορά από την εκκαθάριση: 
α) των χρεώσεων του Ειδικού Τέλους για τη Μείωση Εκ¬ 
πομπών Αερίων Ρύπων του Αρθρου 143 του Ν. 4001/2011 
που αντιστοιχεί στους καταναλωτές και τους Αυτοπα- 
ραγωγούς στα ΜΔΝ, β) των ποσών που καταβάλλουν οι 
Προμηθευτές στα ΜΔΝ για τις Μονάδες ΑΠΕ και ΣΗΘ/ 
ΣΗΘΥΑ βάσει του μέσου μεταβλητού κόστους παρα¬ 
γωγής στα νησιά αυτά και γ) των χρηματικών ποσών 
που οφείλονται στους Παραγωγούς από τις Μονάδες 
αυτές στα ΜΔΝ. 


Ε) Τα έσοδα που προέρχονται από τις δημοπρατήσεις 
των αδιάθετων δικαιωμάτων εκπομπών αερίων θερμο¬ 
κηπίου. 

ΣΤ) Γ ια τα ποσά που εισπράττονται σύμφωνα με τις 
προβλέψεις των στοιχείων (Α) και (Β) για το σύνολο των 
Μονάδων ΑΠΕ και ΣΗΘ/ΣΗΘΥΑ και σε εφαρμογή του 
Αρθρου 143 του Ν. 4001/2011 όπως ισχύει, ο Λειτουργός 
της Αγοράς υπολογίζει για κάθε Περίοδο Κατανομής ί 
κάθε Ημέρας Κατανομής το πρόσθετο έσοδο σε ευρώ 
(€), ΑΒΙ, του ειδικού Λογαριασμού του ως άνω Αρθρου 
143 ως εξής: 

ΑΕΙ, = ΐΏ 3 χ( 0 , Ψ¥Οζ Η - ΏΛΕί ζ - ΚΕΟ ( ) 


όπου: 

ΟΑΕΒ ( , το ποσό πίστωσης του Λογαριασμού Α-Γ του 
Λειτουργού της Αγοράς για τις Προσφορές Έγχυσης 
Ενέργειας που υποβάλει ο Λειτουργός της Αγοράς για 
τις Μονάδες ΑΠΕ και ΣΗΘ/ΣΗΘΥΑ σύμφωνα με το Αρ¬ 
θρο 29, παράγραφος 2, για την Περίοδο Κατανομής ΐ, 
σε ευρώ (€). 

ΒΕΘ ( , το ποσό πίστωσης ή χρέωσης σε ευρώ (€) το 
οποίο αντιστοιχεί στις Αποκλίσεις Παραγωγής-Ζήτησης 
των Μονάδων ΑΠΕ και ΣΗΘ/ΣΗΘΥΑ και υπολογίζεται 
από το Διαχειριστή του Συστήματος για κάθε Περίοδο 
Κατανομής σύμφωνα με το Αρθρο 156 του Κώδικα Δι¬ 
αχείρισης Συστήματος. 

ίί/Γ/Ζ^Ρ^ 

" νι ~' κ ι - πόσο πίστωσης σε ευρώ (€) το οποίο υπο¬ 
λογίζεται από τον Λειτουργό της Αγοράς ως εξής: 


ψναι* = -χΥμλ., 

Σ Μ &,, Έ 


οπού: 


η μετρούμενη ποσότητα στο Σημείο Σύνδεσης 
της Μονάδας υ με το Σύστημα, σε Μ\Λ/Ηι, που αφορά στην 
καθαρή έγχυση ενέργειας από την Μονάδα υ, κατά την 
Περίοδο Κατανομής I για τις συμβατικές θερμικές Μο¬ 
νάδες παραγωγής του Μητρώου Μονάδων παραγωγής 
του Διαχειριστή του Συστήματος. 


Σ μ έ.-, 


Ζ το σύνολο, για κάθε Λειτουργική Ζώνη ζ 

του Συστήματος, της μετρούμενης ποσότητας ενέργει¬ 
ας που εγχύθηκε στα σημεία Σύνδεσης των Μονάδων 
ΑΠΕ και ΣΗΘ/ΣΗΘΥΑ με το Σύστημα, σε Μ\Λ/ά, κατά την 
Περίοδο Κατανομής I. 


γ€ ώ 

α ’ ι το Μεταβλητό Κόστος στο Σημείο Σύνδεσης 
της Μονάδας υ με το Σύστημα, σε €/Μ\Λ/Ιτ, που αφορά 

στην καθαρή έγχυση ενέργειας από την Μονάδα 

υ, κατά την Περίοδο Κατανομής I για τις συμβατικές 
θερμικές Μονάδες παραγωγής του Μητρώου Μονάδων 
Παραγωγής του Διαχειριστή του Συστήματος, όπως 
αυτό υπολογίζεται σύμφωνα με τις σχετικές διατάξεις 
του Εγχειριδίου του ΚΣΗΕ. 

Ο Διαχειριστής του Συστήματος ενημερώ¬ 
νει τον Λειτουργό της Αγοράς για τις ποσότητες 

ΚΕΟ., ΜΟ , Μζ) _ 

που αντιστοιχούν σε κάθε 
Περίοδο Κατανομής I του μήνα μ. Για τα απαραίτητα 


για τον υπολογισμό της ποσότητας Τεχνικοοικο- 
νομικά Στοιχεία κατά το Άρθρο 44 και Καταχωρημένα 
Χαρακτηριστικά των συμβατικών θερμικών Μονάδων 
παραγωγής κατά το Άρθρο 262 του Κώδικα Διαχείρι¬ 
σης Συστήματος παρέχεται πρόσβαση στο Άειτουργό 
της Αγοράς στο Σύστημα Διαχείρισης Πληροφοριών 
Συναλλαγών Ηλεκτρικής Ενέργειας. 

Ο Αειτουργός της Αγοράς ενημερώνει τον Διαχειρι¬ 
στή του Συστήματος για το πρόσθετο έσοδο ΑΒΙ ( για 
κάθε Περίοδο Κατανομής κάθε Ημέρας Κατανομής του 
ημερολογιακού μήνα μ. 

Το πρόσθετο έσοδο ΑΒΙ ( αποτελεί χρέωση του λο¬ 
γαριασμού Προσαυξήσεων του Διαχειριστή του Συστή¬ 
ματος. 

Ζ) Άλλα ποσά που προβλέπονται από το Άρθρο 143 
του Ν. 4001/2011.»» 

2. Στο πλαίσιο των αρμοδιοτήτων της κατά το άρθρο 
96 του Ν.4001/2011, για την τροποποίηση και συμπλήρω¬ 
ση του Κώδικα Διαχείρισης του Ελληνικού Συστήματος 
Μεταφοράς Ηλεκτρικής Ενέργειας (ΦΕΚ Β' 103/31.01.2012) 
όπως ισχύει, την τροποποίηση του άρθρου 175, (διορ¬ 
θώνοντας και την αρίθμηση των παραγράφων) ως εξής: 

«Ο Διαχειριστής τον Συστήματος υπολογίζει, εισπράτ¬ 
τει ή καταβάλει και αποδίδει ή απαιτεί στον/από το 
Αειτουργό της Αγοράς τα παρακάτω: 

Α) Τα ποσά που εισπράττονται (ή χρεώνονται) από τον 
Διαχειριστή του Συστήματος για Αποκλίσεις Παραγω¬ 
γής-Ζήτησης Μονάδων ΑΠΕ και ΣΗΘ/ΣΗΘΥΑ. 

Β) Τα έσοδα του Διαχειριστή του Συστήματος τα οποία 
προέρχονται από την χρέωση του Ειδικού Τέλους για τη 
Μείωση Εκπομπών Αερίων Ρύπων τον Αρθρου 143 του 
Ν. 4001/2011 στους καταναλωτές και τους Αυτοπαραγω- 
γούς στο Διασννδεδεμένο Σύστημα. Ο τρόπος νπολογι- 
σμού των εσόδων από τη χρέωση τον Ειδικού Τέλους 
για τη Μείωση Εκπομπών Αερίων Ρύπων τόσο κατά τη 
διάρκεια του έτους όσο και μετά το τέλος αυτού περι- 
γράφονται με λεπτομέρεια στο Εγχειρίδιο του Κώδικα Δι¬ 
αχείρισης του Συστήματος. Οι Αυτοπαραγωγοί νοούνται 
ως Εκπρόσωποι Φορτίου για το μέρος της καθαρής πο¬ 
σότητας της ενέργειας που παράγεται από τις μονάδες 
παραγωγής τους και καταναλώνεται στις εγκαταστάσεις 
τους, αφαιρούμενης της ενέργειας πον καταναλώνεται 
για την εξυπηρέτηση των βοηθητικών φορτίων των μο¬ 
νάδων τους. Γ ια τον υπολογισμό της ως άνω ποσότητας 
ενέργειας χρησιμοποιούνται τα Δεδομένα Μέτρησης των 
Μετρητών Εσωτερικής Παραγωγής Αυτοπαραγωγών και 
των Μετρητών Παραγωγής/Φορτίου των εγκαταστάσεων 
των Αυτοπαραγωγών, οι οποίοι μετρούν την ποσότητα 
ενέργειας που εγχέεται στο Σύστημα ή στο Δίκτυο ή 
απορροφάται από αυτά και καταναλώνεται στις εγκα¬ 
ταστάσεις του Αυτοπαραγωγού. 

Γ) Την τυχόν θετική διαφορά μεταξύ της ενέργειας 
που εγχέεται κατά προτεραιότητα στο σύστημα μετα¬ 
φοράς και στο δίκτυο διανομής της ηπειρωτικής χώρας 
και των συνδεδεμένων με αυτά νησιών, κατά τα ορι¬ 
ζόμενα στις διατάξεις του άρθρου 9 του ν. 3468/2006, 
υπολογιζόμενη με βάση το μεσοσταθμικό μεταβλητό 
κόστος των θερμικών συμβατικών σταθμών και του αλ¬ 
γεβρικού συνόλου αφενός των ποσών που χρεώνονται οι 


προμηθευτές στο πλαίσιο της Εκκαθάρισης του Ημερή¬ 
σιου Ενεργειακού Προγραμματισμού και αφετέρου των 
ποσών που χρεώνονται ή πιστώνονται οι προμηθευτές 
στο πλαίσιο της Εκκαθάρισης των Αποκλίσεων Παρα¬ 
γωγής - Ζήτησης για την ενέργεια αυτή. 

Η παραπάνω διαφορά ΑΕΙ, υπολογίζεται για κάθε Περί¬ 
οδο Κατανομής ί από το Λειτουργό της Αγοράς σύμφω¬ 
να με το Αρθρο 72 του Κώδικα Συναλλαγών Ηλεκτρικής 
Ενέργειας. Το χρηματικό ποσό ΑΒΙ ( επιμερίζεται από 
το Διαχειριστή του Συστήματος Μεταφοράς σε κάθε 
Εκπρόσωπο Φορτίου ρ ανάλογα με την απορροφούμενη 
ενέργεια που αντιστοιχεί στο σύνολο των Μετρητών 
που εκπροσωπεί ως προς τη συνολικά απορροφούμενη 
ενέργεια από αυτούς, κατά την Περίοδο Κατανομής ΐ. 
Ο επιμερισμός γίνεται ως εξής: 




_ 

ΣΣ Μ β, 

ίεμ ρ 


χΑΚΙ , 


Το χρηματικό ποσό ΑΒΙ ρ1 , συμπεριλαμβάνεται στην 
Κατάσταση Εκκαθάρισης Αποκλίσεων και σχετικά με 
τις χρεώσεις, τις τραπεζικές πράξεις και τις πληρωμές 
ακολουθείται η Διαδικασία Εκκαθάρισης Αποκλίσεων.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2014 
Ο Πρόεδρος 
ΝΙΚΟΣ ΒΑΣΙΛΑΚΟΣ 

-♦- 

Αριθμ. 9984 (5) 

Ένταξη υπηρετούντων μελών ΕΤΕΠ στην κατηγορία 
Ε.ΔΙ.Π. της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 8 παρ. 18 και του άρθρου 20 
του Ν. 4009/2011, όπως τροποποιήθηκαν με το άρθρο 2 παρ. 
9 του Ν. 4076/2012 (ΦΕΚ 159/10-8-2012 τ.Α'), των άρθρων 29 
παρ. 3 και 79 παρ.4 του Ν. 4009/2011 (ΦΕΚ 195/6-9-2011 τ.Α'). 

2. Τ ις διατάξεις του άρθρου 68, παρ. 3, περ. 2 του 
Ν. 4235/2014 (ΦΕΚ 32/11-2-2014 τ.Α') και του άρθρου 55, 
παρ. 2 του Ν. 4264/2014 (ΦΕΚ 118/15-5-2014 τ.Α'). 

3. Τη Διαπιστωτική Πρυτανική πράξη αριθμ. 23139/ 
(17-3-2014)/24-3-2014 (ΦΕΚ 929/14-4-2014 τ.Β'), για την 
αυτοδίκαιη ένταξη από 11-2-2014 των υπηρετούντων 
μελών Ε.Τ.Ε.Π. σε αντίστοιχες θέσεις Ε.Τ.Ε.Π. 

4. Το έγγραφο αριθμ. 34241/25-6-2014 της Γραμμα¬ 
τείας Συγκλήτου του Α.Π.Θ., σύμφωνα με το οποίο στη 
συνεδρίαση της Συγκλήτου αριθμ. 2889/18-6-2014, συ¬ 
ζητήθηκε το θέμα της ένταξης στην κατηγορία του 
Εργαστηριακού Διδακτικού Προσωπικού (Ε.ΔΙ.Π.), των 
υπηρετούντων στην κατηγορία Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.), εφόσον διαθέτουν τα 
τυπικά προσόντα για το διορισμό στην κατηγορία αυτή. 

5. Τις αιτήσεις ένταξης στην κατηγορία Ε.ΔΙ.Π. των 
Αντώνη Γαβαλά και Μαρίας Λάτσαρη από τις 3-7-2014 
και 10-7-2014 αντίστοιχα, υπηρετούντων μελών του Ειδι¬ 
κού Τεχνικού Εργαστηριακού Προσωπικού (Ε.Τ.Ε.Π.), στα 
Τμήματα Φαρμακευτικής και Κτηνιατρικής αντίστοιχα της 

Σχολής Επιστημών Υγείας οι οποίοι είναι κάτοχοι πτυχίου 
Πανεπιστημίου, σχετικό με το γνωστικό αντικείμενο της 
θέσης και συναφούς μεταπτυχιακού τίτλου σπουδών. 

6. Τις αποφάσεις του Κοσμήτορα της Σχολής Επιστη¬ 
μών Υγείας (αριθμ. συνεδρ. 14/7-7-2014 και 15/15-7-2014) 
για τον ορισμό Τριμελών Εισηγητικών Επιτροπών για την 
ένταξη των υπηρετούντων μελών Ε.Τ.Ε.Π. στην κατηγορία 
Εργαστηριακού Διδακτικού Προσωπικού (Ε.ΔΙ.Π.) (έγγρα¬ 
φα Κοσμητείας αριθμ. 260/8-10-2014 και 153/3-10-2014). 

7. Τις από 13-10-2014 και 16-10-2014 Εισηγήσεις των 
Τριμελών Εισηγητικών Επιτροπών των Τμημάτων Φαρ¬ 
μακευτικής και Κτηνιατρικής αντίστοιχα της Σχολής 
Επιστημών Υγείας. 

8. Την απόφαση της Κοσμητείας της Σχολής Επιστη¬ 
μών Υγείας αριθμ. 18/4-11-2014 για την ένταξη στην κατη¬ 
γορία Ε.ΔΙ.Π. των Αντώνη Γαβαλά και Μαρίας Λάτσαρη, 
υπηρετούντων μελών του Ειδικού Τεχνικού Εργαστηρι¬ 
ακού Προσωπικού (Ε.Τ.Ε.Π.), στα Τμήματα Φαρμακευτι¬ 
κής και Κτηνιατρικής αντίστοιχα της Σχολής Επιστημών 
Υγείας, για τους οποίους πληρούνται οι προϋποθέσεις 
για την ένταξή τους στην κατηγορία Ε.ΔΙ.Π. (έγγραφα 
της Κοσμητείας της Σχολής Επιστημών Υγείας αριθμ. 
540/10-11-2014 και 541/10-11-2014 αντίστοιχα). 

9. Το γεγονός ότι δεν έχει εκδοθεί το προεδρικό διά¬ 
ταγμα που θα ρυθμίζει τη βαθμολογική και μισθολογική 
κατάσταση του Ε.ΔΙ.Π., σύμφωνα με τις διατάξεις της 
παρ. 6 του άρθρου 29 του Ν. 4009/2011. 


10. Τις ανάγκες του Ιδρύματος. 

11. Το γεγονός ότι από την παρούσα δεν προκαλείται 
δαπάνη, διαπιστώνουμε: 

Την ένταξη των παρακάτω υπηρετούντων μελών του 
Ειδικού Τεχνικού Εργαστηριακού Προσωπικού (Ε.Τ.Ε.Π.), 
στην κατηγορία Εργαστηριακού Διδακτικού Προσωπι¬ 
κού (Ε.ΔΙ.Π.) των Τμημάτων Φαρμακευτικής και Κτηνι¬ 
ατρικής της Σχολής Επιστημών Υγείας του Ιδρύματος, 
με αυτοδίκαιη μετατροπή των θέσεων που κατέχουν 
σε αντίστοιχες θέσεις των προβλεπομένων στο άρθρο 
29 του Ν. 4009/2011 μελών κατηγορίας Ε.ΔΙ.Π., επειδή 
διαθέτουν τα προσόντα για το διορισμό στην κατηγο¬ 
ρία αυτή, διατηρώντας την κατά το χρόνο της ένταξής 
τους βαθμολογική και μισθολογική κατάσταση έως την 
έκδοση του προβλεπόμενου στην παρ. 6 του άρθρου 
29 του Ν.4009/2011 προεδρικού διατάγματος και του 
προβλεπόμενου Οργανισμού του Ιδρύματος: 


Α/Α 

ΟΝΟΜΑΤΕΠΩΝΥΜΟ 

ΠΑΤΡΩΝΥΜΟ 

ΤΜΗΜΑ 

1 

ΓΑΒΑΛΑΣ ΑΝΤΩΝΗΣ 

ΜΑΡΙΟΣ 

ΦΑΡΜΑΚΕΥΤΙΚΗΣ 

2 

ΛΑΤΣΑΡΗ ΜΑΡΙΑ 

ΙΩΑΝΝΗΣ 

ΚΤΗΝΙΑΤΡΙΚΗΣ 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Θεσσαλονίκη, 28 Νοεμβρίου 2014 
Ο Πρύτανης 
ΠΕΡΙΚΛΗΣ ΜΗΤΚΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 ί ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ") 


Ηλεκτρονική Διεύθυνση: ήϋρ://νννννν.β1.9Γ - β-ηταϊΙ: ννθόιπ3δ1βι·.β1@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































